Iktatószám:

MEGÁLLAPODÁS

**Ápolást, gondozást nyújtó intézményi ellátás (idősek otthona) átlagot jóval meghaladó elhelyezési szolgáltatás igénybevételéről**

1. Mely létre jött egyrészről:

**Budapest Főváros Önkormányzata** (1052 Budapest, Városház u. 9-11.), mint a szociális intézmény fenntartója (továbbiakban: Fenntartó) által megbízott ellátást nyújtó intézmény, **Kamaraerdei Úti Idősek Otthona** (továbbiakban: Intézmény),

Szolgáltatási hely:

székhely intézmény:

Adószám: 15490531-2-43

Bankszámlaszám: 11784009-15490531 OTP bank

Képviseli: Havas Pálma intézményvezető

másrészről:

1. az intézményi ellátást igénybevevő

Neve:

Születési neve:

Anyja neve:

Születési helye, ideje:

TAJ száma:

Lakcíme:

Állampolgársága:

1. az intézményi ellátást igénybe vevő törvényes képviselője

Neve:

Születési neve:

Anyja neve:

Születési helye, ideje:

Értesítési címe:

Telefonszáma:

között, tartós bentlakásos szociális intézményben történő, átlagot jóval meghaladó elhelyezés tárgyában a mai napon, az alábbi feltételek szerint:

1. **A megállapodás tárgya**
2. A szociális ellátást nyújtó intézmény fenntartója a 1112 Budapest, Kamaraerdei út 16. szám alatt személyes gondoskodás keretébe tartozó, szakosított ellátást nyújtó idősek ápoló-gondozó otthonát működteti. Fenntartó kijelenti, hogy az intézmény feladatait a szociális igazgatásról és szociális ellátásokról szóló 1993. évi III. törvény (továbbiakban: Szoctv.) és annak végrehajtási rendeleteiben foglaltak szerint látja el.

A szociális intézmény a hatályos jogszabályokban és jelen megállapodásban szabályozott módon teljes körű ellátást nyújt.

1. A megállapodás időtartama:

Az ellátást nyújtó intézmény a szociális ellátást **20…………év……..…….hó….……..napjától**

kezdődően, **határozatlan időtartamra, átlagot jóval meghaladó elhelyezési formában** biztosítja.

1. Ellátó és ellátást igénybe vevő megállapítják, hogy az ellátást igénybe vevő vagy a belépési hozzájárulás megfizetését vállaló személy a megállapodás megkötése napjáig …………………………Ft, azaz …………………………………………Ft összegű egyszeri belépési hozzájárulást fizet a férőhely elfoglalásának ellenértékeként.

A belépési hozzájárulást megfizető személy adatai:

Név: ……………………………………………………

Születési név: …………………………………………

Születési hely, idő: ……………………………………

Anyja neve: …………………………………………...

Lakcím: ………………………………………………..

1. Ellátó vállalja, hogy a belépési hozzájárulás arányos részét visszafizeti az ellátottnak, vagy örökösének, illetve, - ha a belépési hozzájárulás megfizetését más személy vállalta- e személynek, vagy örökösének, ha a gondozás az intézménybe történő beköltözést követő három éven belül megszűnik. A visszafizetést a jogviszony megszüntetéséről történő intézményi tudomásszerzéstől számított 30 napon belül kell teljesíteni. A visszafizetés időpontja nem lehet a tényleges intézményi jogviszony megszűnése előtti időpont.
2. Ellátó és az ellátást igénybe vevő megállapítják, hogy Ellátó a megállapodás megkötése napjától, átlagot meghaladó minőségű elhelyezési körülményeket biztosító férőhelyet nyújt. Az ellátásért az ellátást igénybe vevő/törvényes képviselője, vagy a térítési díjat megfizető más személy a mindenkori intézményi térítési díjjal azonos összegű személyi térítési díjat köteles megfizetni.

Amennyiben a mindenkori térítési díj összegének a befizetését az ellátást igénybe vevő/törvényes képviselője, vagy a térítési díjat megfizető más személy nem teljesíti, vagy az egészségi állapot változása indokolja, úgy az intézmény vezetője az ellátást igénybe vevőt átlagos feltételeket biztosító intézményi férőhelyre helyezi át.

1. **Tájékoztatási kötelezettség**

A felek tájékoztatási kötelezettsége

1. Az ellátást igénybevevő/és törvényes képviselője nyilatkozata, tájékoztatása:
   1. Az ellátást igénybevevő/törvényes képviselője elismeri, hogy az intézménybe való felvételkor az intézményvezető megbízottjától tájékoztatást kapott a következőkről:

* az intézmény személyes adatok kezelésére irányuló adatkezelési tevékenységéről, az ellátást igénybe vevő személyes adatok kezelésével összefüggő jogairól, az adatkezelési tájékoztató megtekintési lehetőségéről, továbbá az adatvédelmi tisztviselő elérhetőségéről,
* az intézményben biztosított ellátás, szolgáltatások tartamáról, feltételeiről,
* az egy ellátottra jutó önköltség havi összegéről,
* az intézmény által vezetett, az ellátást igénybe vevőt érintő, jogviszonyához kapcsolódó nyilvántartásokról,
* a jogosult és hozzátartozó közötti kapcsolattartás, különösen a látogatás, az eltávozás és visszatérés rendjéről,
* az intézményi jogviszony megszűnésének eseteiről,
* az érdekképviseleti fórum működéséről,
* a panaszjogok gyakorlásának módjáról, az ellátott jogi képviselő személyéről, a lakók jogait és érdekeit képviselő társadalmi szervezetekről,
* az intézmény házirendjéről, amely tartalmazza az intézményben lefektetett belső rendet és az együttélés szabályait.

A házirend egy példánya a szolgáltatási hely faliújságján, jól látható helyen kifüggesztésre került, valamint az intézmény honlapján ([www.kamerdo.hu](http://www.kamerdo.hu)) elérhető,

* az intézménybe való felvételhez, az intézményi jogviszony létesítéséhez szükséges okiratokról, személyes használati tárgyakról, törvényes képviselője által tett nyilatkozatokról,
* a fizetendő térítési díjról, a teljesítés feltételeiről, a mulasztás következményeiről,
* a férőhely kijelöléséről

A férőhely kijelölése és változtatása az intézményvezető feladata. Döntése meghozatala során figyelembe veszi az ellátott személyiségi jogait, a Szakmai Team javaslatát és az intézményben folyó hatékony ápolás-gondozás biztosítását szem előtt tartva az intézmény működésében történő változásokat is.

* 1. Az ellátást igénybevevő/törvényes képviselője tudomásul veszi, hogy köteles
* nyilatkozni a tájékoztatásban foglaltak tudomásulvételéről és annak tiszteletben tartásáról,
* adatokat szolgáltatni az intézmény által vezetett, a törvényben meghatározott nyilvántartásokhoz,
* tájékoztatni az intézmény vezetőjét az ellátásban való jogosultság feltételeinek megváltozásáról, a személyazonosító adatokban beállott változásokról, minden olyan körülményről mely a személyi térítési díj megállapításához szükséges, valamint az ellátás során az igénybe vevő jövedelemben történő változásról,
* tájékoztatni az intézmény vezetőjét minden olyan dologról, mely a jogviszony létesítését, fenntartását befolyásolhatja.

1. Az ellátást nyújtó intézmény tájékoztatási kötelezettsége

a.) Az ellátást nyújtó intézmény vezetője az ellátást igénybevevő által megjelölt hozzátartozóját:

* az ellátást igénybevevő egészségi állapotáról, annak lényeges változásáról,
* az egészségügyi intézménybe való beutalásról,
* az ellátás biztosításában felmerült akadályoztatásról, az ellátás ideiglenes szüneteléséről,
* az áthelyezés kezdeményezéséről, az áthelyezésről,
* a személyi térítési díj hátralék következményeiről, valamint a behajtás érdekében kezdeményezett intézkedésről.

b) Az intézmény vezetője értesíti a jogosult törvényes képviselőjét:

* a jogosult elhalálozásáról
* egészségügyi intézménybe való beutalásáról
* más intézménybe történő áthelyezés kezdeményezéséről, illetve kérelmezéséről
* a díjfizetési hátralék tényéről és annak következményeiről

1. **Az intézmény által nyújtott szolgáltatások**
2. Az intézmény a Szoctv-ben meghatározott gondozási szükséglettel rendelkező, de rendszeres fekvőbeteg-gyógyintézeti kezelést nem igénylő, a rá irányadó öregségi nyugdíjkorhatárt betöltött ellátást igénybe vevő, valamint a 18. életévét betöltött, betegsége, vagy fogyatékossága miatt önmagáról gondoskodni nem képes a Szoctv. 68/A. § (3) bekezdése szerinti gondozási szükséglettel rendelkező személy részére teljes körű ellátás keretében az alábbi szolgáltatásokat biztosítja:

1.1 lakhatást;

1.2 az ellátást igénybe vevő életkori sajátosságainak, valamint az egészséges táplálkozás követelményeinek megfelelően az étkeztetés keretében legalább napi háromszori étkezést. Ha az ellátást igénybe vevő egészségi állapota indokolja, részére – orvosi javaslatra – az orvos előírásainak megfelelően diéta, gyakoribb étkezés biztosítását. Fekvőbeteg ellátása során a rendszeres folyadékbevitelről történő gondoskodást;

* 1. éjszakai pihenésre, személyi tisztálkodásra, étel melegítésére, étkezésre, közösségi együttlétre, betegek elkülönítésére szolgáló helyiségeket;
  2. fűtés, világítás, meleg vízzel való folyamatos ellátást;
  3. az ellátást igénybe vevő az intézményben saját ruházatát és textíliáját használhatja. A ruházat tisztításáról és javításáról az intézmény a házirendben meghatározott módon gondoskodik;

Az intézmény a textíliával való ellátás keretében, valamint a személyi higiéné biztosítása érdekében három váltás ágyneműt és a tisztálkodást segítő három váltás textíliát, valamint a tisztálkodáshoz szükséges anyagokat, eszközöket szükség szerint biztosít;

* 1. a közösségi helyiségekben a szabadidő hasznos eltöltéséhez szükséges berendezéseket, eszközöket a házirendben foglaltak szerint;
  2. az ellátást igénybe vevő személyes használati tárgyai biztonságos megőrzését a házirendben foglaltak szerint;
  3. egészségügyi ellátást (alapápolás és szakápolás):

a) Orvosi ellátást a jogszabály szerinti óraszámban. Az intézmény orvosa biztosítja az ellátást igénybe vevő egészségi állapotának rendszeres ellenőrzését, orvosi tanácsadást, meghatározott szűréseket. Szakorvosi, illetve sürgősségi ellátáshoz, kórházi kezeléshez való hozzájutás megszervezését.

b) Az egészségügyi ellátás keretében az intézmény gondoskodik az egészségmegőrzését szolgáló felvilágosításról, szükség szerinti alapápolásról (személyi higiéné biztosítása, gyógyszerezés, az étkezésben a folyadékpótlásban, a hely és helyzetváltoztatásban, valamint a kontinenciában való segítségnyújtás);

c) Az intézmény az alapgyógyszer készletbe, valamint a rendszeres és eseti egyéni gyógyszerszükséglet körébe tartozó gyógyszerek, továbbá a gyógyászati segédeszközök közül elsősorban a közgyógyellátási igazolványra felírható, illetve a társadalombiztosítás által támogatott gyógyszert és gyógyászati segédeszközt biztosítja.

d) Az alapgyógyszerkészlet körébe tartozó gyógyszereken túlmenően felmerülő egyéni gyógyszerszükséglet költségét, ideértve a gyógyszerért külön jogszabály alapján dobozonként fizetendő díj költségét is, az ellátást igénybe vevő viseli

* 1. mentális gondozás keretében: szabadidő kulturált eltöltésének feltételeit, társas kapcsolatok kialakulását és működését, hitélet gyakorlásának feltételeit és a testi-lelki aktivitás fenntartását;
  2. pszichés gondozás, mentálhigiénés feladatok, a problémák személyes megbeszélését;
  3. elfoglaltság, szabadidő eltöltését, ünnepségek, műsorok szervezését;
  4. személyes kapcsolattartás segítését, külső kapcsolatok ápolását;
  5. szükség szerint a tisztálkodásban való segítségnyújtás, fürdetést;

2. A többletszolgáltatásokra vonatkozó igényt a házirend mellékletében meghatározott szolgáltatási típusokhoz rendelten, az ott meghatározott időpontok betartásával lehet jelezni.

3. Ellátó kötelezettséget vállal arra, hogy az ellátás igénybevételét követően 1 hónapon belül gondozási tervet készít az ellátott, illetve törvényes képviselője bevonásával, amely tartalmazza az ellátásban részesülő állapotának megfelelő gondozási, ápolási fejlesztési feladatokat és azok megvalósításának módszereit.

1. **Az ellátásért fizetendő térítési díj megállapítására és fizetésére vonatkozó szabályok**
2. A térítési díj megállapításakor a hatályos jogszabályok az irányadóak: a Szoctv., a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet, a gyógyszerköltség viselésében, a személyes gondoskodást nyújtó szociális intézmények szakmai feladatairól és működési feltételeiről szóló 1/2000 (I.7.) SzCsM rendelet. A jogszabályok módosítása maga után vonja a térítési díj megállapítására vonatkozó intézményi szabályok változását is.
3. A személyes gondoskodást nyújtó ellátásokért térítési díjat (továbbiakban: személyi térítési díjat) kell fizetni.
4. Az intézményi térítési díj a személyes gondoskodás körébe tartozó szociális ellátások ellenértékeként megállapított összeg, (a továbbiakban: intézményi térítési díj) melyet a fenntartó tárgyév április 1-jéig állapít meg. Az intézményi térítési díj évközben egy alkalommal korrigálható. Az intézményi térítési díj összege nem haladhatja meg a szolgáltatási önköltséget.
5. Az intézményi térítési díj szolgáltatónként, intézményenként, telephellyel rendelkező szolgáltató intézmény esetén ellátást nyújtó székhelyenként, telephelyenként, bentlakásos intézményi ellátás esetén épületenként külön-külön is meghatározható.
6. Az intézményvezető az intézményi ellátás nyújtásának megkezdését megelőzően megvizsgálja az ellátást igénybe vevő havi jövedelmét.
7. Az ellátást igénybe vevő által fizetendő térítési díj napi összegét (a továbbiakban: személyi térítési díj) az intézményvezető konkrét összegben állapítja meg, és arról az ellátást igénybe vevőt a megállapodás megkötésekor írásban tájékoztatja. A személyi térítési díj napi összege nem haladhatja meg az intézményi térítési díj napi összegét.
8. A személyi térítési díj napi összege a megállapítás időpontjától függetlenül évente két alkalommal vizsgálható felül és változtatható meg, kivéve, ha az ellátott jövedelme
   1. olyan mértékben csökken, hogy az e törvényben meghatározott térítési díjfizetési kötelezettségének nem tud eleget tenni;
   2. az öregségi nyugdíj mindenkori legkisebb összegének 25%-át meghaladó mértékben növekedett.

Az új személyi térítési díj megfizetésére az ellátást igénybevevő, törvényes képviselője, vagy a tartásra kötelezett személy a felülvizsgálat, vagy a megállapítás időpontjától kötelezhető.

Amennyiben az ellátást igénybe vevő jövedelmi viszonyai oly mértékben megváltoztak, hogy a személyi térítési díj megfizetésére vonatkozó kötelezettségnek nem tud eleget tenni, köteles az intézményvezetőnél térítési díj felülvizsgálatot kezdeményezni. Az intézményvezető a felülvizsgálat lefolytatását követően a Fenntartóhoz továbbítja a kérelmet, hogy az ellátást igénybe vevő jövedelmi viszonyainak figyelembevételével döntsön a személyi térítési díj csökkentésének mértékéről és az új személyi térítési díj megfizetésének időpontjáról.

Amennyiben az ellátást igénybe vevő, vagy törvényes képviselője nem kéri a térítési díj felülvizsgálat lefolytatását, azt úgy kell tekinteni, hogy jövedelmi viszonyai lehetővé teszik a térítési díj megfizetését.

1. A személyi térítési díj változása esetén az intézmény vezetője a változást követő 30 napon belül meghatározza a személyi térítési díj mértékét és erről írásban értesíti a díjfizetésre kötelezettet.
2. Az intézményi ellátásért fizetendő személyi térítési díj nem haladhatja meg az ellátást igénybe vevő havi jövedelmének 80%-át tartós bentlakást nyújtó intézményi ellátás esetén.
3. A költőpénz havi összege nem lehet kevesebb a tárgyév január 1-én érvényes öregségi nyugdíj legkisebb összegének 20%-ánál.

Az ellátást igénybe vevő, illetve törvényes képviselője, vagy a térítési díjat megfizető más személy a személyi térítési díjat a tárgy hónapot követő hónap 10. napjáig köteles megfizetni. A térítési díj befizetésének módja:

1. átutalással
2. pénztári befizetéssel
3. csekk befizetéssel
4. A Szoctv. 117/B.§ alapján az ellátást igénybe vevő, vagy a térítési díjat megfizető más személy vállalhatja a mindenkori térítési díjjal azonos személyi térítési díj megfizetését. Ebben az esetben nem kell elvégezni a jövedelemvizsgálatot, ugyanakkor biztosítani kell, hogy az ellátást ilyen módon igénylő érintett ne kerüljön előnyösebb helyzetbe, mintha a vállalást ő, vagy a térítési díjat megfizető más személy nem tenné meg.
5. Az ellátást igénybe vevő, törvényes képviselője, vagy a térítési díjat megfizető más személy az intézményi térítési díjjal azonos személyi térítési díj megfizetését legfeljebb három év időtartamra vállalhatja, amely időtartam megváltoztatható.
6. Az ellátást igénybe vevő két hónapot meg nem haladó távollét idejére a távollét minden napjára a napi személyi térítési díj 20%-át köteles megfizetni.

Két hónapot meghaladó távolléte idejére:

*a)* az egészségügyi intézményben történő kezelésének időtartama alatt, a távollét minden napjára a napi személyi térítési díj 40%-át,

*b)* egyéb esetekben a távollét minden napjára a napi személyi térítési díj 60%-át köteles fizetni.

Abban az esetben, ha a távollét várható időpontja előre látható, azt 48 órával előbb jelezni kell.

1. Amennyiben az ellátást igénybe vevő, vagy törvényes képviselője a megállapított személyi térítési díj összegét vitatja, a személyi térítési díjról szóló értesítés kézhezvételétől számított 8 napon belül a fenntartóhoz fordulhat, (Budapest Főváros Önkormányzata 1052 Budapest, Városház u. 9-11.) aki az ellátást igénybe vevő jövedelmi viszonyainak figyelembevétel dönt a kérelemről. Ezt követően a fenntartó döntésének felülvizsgálata bíróságtól kérhető. A fenntartó döntéséig, illetve a bíróság jogerős határozatáig a korábban megállapított személyi térítési díjat kell megfizetni.
2. Abban az esetben, ha az ellátást igénybe vevő, törvényes képviselője, vagy a fizetésre kötelezett személy a térítési díjfizetési kötelezettségnek nem tesz eleget, az intézményvezető 15 napos határidő megjelölésével írásban felhívja a kötelezettet az elmaradt térítési díj megfizetésére. Amennyiben a határidő eredménytelenül telt el, az intézmény vezetője a díjhátralékot nyilvántartásba veszi, és erről negyedévenként tájékoztatja a fenntartót. A fenntartó a hátralék behajtásáról az adózás rendjéről szóló 2003. évi XCII. törvény rendelkezései alapján intézkedik.
3. Ha három hónapon át térítési díj-tartozás áll fenn, az ellátottat, törvényes képviselőjét, vagy a térítési díjat megfizető más személyt az intézmény vezetője írásban tájékoztatja a felmondás lehetőségéről, annak kezdő időpontjáról.
4. Ha az ellátást igénybe vevő jelentős pénz, vagy ingatlan vagyonnal nem rendelkezik, és a térítési díj megfizetését más személy sem vállalja, de az ellátást igénybe vevőnek van nagykorú, vérszerinti, vagy örökbe fogadott gyermeke, a jövedelemhányad és az intézményi térítési díj közötti különbözet megfizetésére, külön megállapodást köt az intézmény a fizetésre kötelezettel.
5. Ha a megállapodás nem jön létre, a fenntartó bíróságtól kérheti, hogy a Ptk. rokontartásra irányadó szabályai alapján tartásra köteles és képes gyermeket tartási kötelezettsége és képessége mértékével arányban állóan a díjkülönbözet megfizetésére kötelezze.
6. Az ellátást igénybe vevő gyermekével szemben indított per kimenetele nem érinti az ellátott intézményi jogviszonyát, a bíróság jogerős határozatáig az ellátást igénybe vevő személyi térítési díját.
7. **Többletszolgáltatások igénybevétele**

1. Az ellátást nyújtó intézmény által biztosított alapszolgáltatásokon felül az ellátást igénybevevő által igényelt – a házirendben meghatározott – többletszolgáltatásokért, a szolgáltatás önköltségét meg nem haladó szolgáltatási díj fizetendő.

1. **Gyógyszer – gyógyászati segédeszköz térítés**

**1.** Az ellátást nyújtó intézmény viseli az ellátott rendszeres és eseti egyéni gyógyszerszükségletének:

1. a teljes költségét, ha

* a személyi térítési díj megfizetése után fennmaradó havi jövedelme nem haladja meg az öregségi nyugdíj mindenkori legkisebb összegének (továbbiakban: nyugdíjminimum) 20 %-át, ha a térítési díjat úgy állapították meg, hogy az vagyont is terhel, 30%-nál. Az ellátást igénybe vevő részére a költőpénzt az intézmény biztosítja.
* a részleges költségét, ha az ellátást igénybevevőnek a személyi térítési díj megfizetése után fennmaradó havi jövedelme meghaladja a nyugdíjminimum 20 %-át, ha a térítési díjat úgy állapították meg, hogy az vagyont is terhel, 30%-át, azonban ez a jövedelem nem fedezi az ellátást igénybevevő egyéni gyógyszerszükségletének költségét.

Ebben az esetben a bentlakásos intézmény az ellátást igénybevevő jövedelmének a költőpénz összegét meghaladó részét az egyéni gyógyszerszükséglet mértékéig kiegészíti.

Egyéb esetben a felmerülő egyéni gyógyszerköltséget az Ellátást igénybevevő/tartásra köteles személy viseli. Ennek összegét a havonta fizetendő térítési díj értesítőben tünteti fel az intézmény.

Az ellátást nyújtó intézmény nem köteles az egyéni gyógyszerszükséglet költségének viselésére, ha

1. Az ellátást igénybevevőnek tartásra köteles hozzátartozója van és a családjában az egy főre jutó jövedelem, a tartási kötelezettség teljesítése mellett, meghaladja a nyugdíjminimum két és félszeresét vagy az ellátott tartására bíróság által kötelezett.
2. az Ellátást igénybevevő a részleges gyógyszerköltség reá eső részét nem fizeti meg.

2. A gyógyászati segédeszköz ellátása körében az Intézmény feladata a vényre felírt test-távoli eszköznek az intézmény költségén, a testközeli segédeszköznek az ellátott költségén történő biztosítása. Ha a testközeli segédeszköz költségeinek viselésére az Ellátást igénybevevő jövedelmi helyzete alapján nem képes, a költségviselés tekintetében az előzőekben részletezett egyéni gyógyszerköltség elszámolása szerint kell eljárni.

3. Az ellátást nyújtó intézmény vezetője a személyi térítési díj megállapításával egyidejűleg értesíti az ellátást igénybevevő az intézmény által viselt, illetve átvállalt gyógyszer, illetve gyógyászati segédeszköz költségének mértékéről, mely intézkedés ellen 8 napon belül a fenntartónál (Budapest Főváros Önkormányzata 1052 Budapest, Városház u. 9-11.) lehet panasszal élni.

1. **Az intézményi jogviszony megszűnése, megszüntetésének módja és jogkövetkezményei**
2. Az ellátást igénybe vevő intézményi jogviszonya és ennek következtében a megállapodás megszűnik:
   1. az intézmény jogutód nélküli megszűnésével

Ellátó és ellátást igénybe vevő megállapodnak abban, hogy ha az intézmény jogutód nélküli megszűnése esetén az intézményi jogviszony és ennek következtében a megállapodás megszűnik, az intézmény fenntartója (Budapest Főváros Önkormányzata) gondoskodik az ellátást igénybe vevő átlagot meghaladó szintű, azonos színvonalú elhelyezéséről és ellátásáról.

* 1. a jogosult halálával
  2. a Szoctv. 94/C.§ szerinti Megállapodás felmondásával.

1. A Megállapodás felmondásának formái, mely során az intézményi jogviszony megszüntetésre kerül:

2.1. a Megállapodás írásban történő felmondásával

a) az ellátást igénybe vevő, illetve törvényes képviselője által indokolás nélkül

Jelen megállapodást az ellátást igénybe vevő/törvényes képviselője egyoldalú nyilatkozatával 30 napon belül írásban felmondhatja, ez esetben az intézményi jogviszony a felmondást követő 30 napon belül megszűnik. A felmondási idő elteltéig jelen megállapodás érvényben van. A felmondási idő alatt az Ellátó és az Ellátást igénybe vevő együttműködnek a megállapodásból eredő jogok és kötelezettségek teljesítése érdekében.

b) ha az ellátást igénybe vevő más intézményben történő elhelyezése indokolt, vagy jelen intézményben további elhelyezése nem indokolt,

c) ha az ellátást igénybe vevő a házirendet súlyosan megsértette,

d) az ellátott, a törvényes képviselője vagy a térítési díjat megfizető személy térítési díj-fizetési kötelezettségének – a Szoctv. 102.§ szerint – nem tesz eleget.

e) ha az ellátást igénybe vevő jogosultsága megszűnik.

3. Az intézményi jogviszony megszűnésének napja:

- 1.1. pont esetén a jogutód nélküli megszűnés napjával

- 1.2. pont esetén az ellátást igénybe vevő halálának napjával

- 1.3 pont esetében a felmondási idő 3 hónap

1. Az intézményi jogviszony megszűnéséről az intézményvezető írásban értesíti az ellátást igénybe vevőt.
2. Az ellátást igénybe vevő/törvényes képviselője kötelezettséget vállal arra, hogy a megállapodás bármely jogcímen történő megszűnésekor/megszüntetésekor a férőhelyet, rendeltetésszerű használatra alkalmas és saját tulajdonától mentes állapotban adja át. A leltár szerinti berendezési tárgyakat az intézmény részére átadás-átvételi jegyzőkönyvvel visszaadja.
3. A kiköltözéskor hátrahagyott tárgyakat, holmikat az intézmény a házirendben foglaltak alapján kezeli.
4. A megállapodás bármilyen jogcímen történő megszüntetése esetén az intézményt elhelyezési kötelezettség nem terheli.
5. Az intézményi jogviszony megszűnése esetén az intézmény vezetője értesíti az ellátást igénybevevőt, illetve törvényes képviselőjét:
   1. a személyes használati tárgyak és a megőrzésre átvett értékek, vagyontárgyak elvitelének határidejéről, rendjéről és feltételeiről;
   2. az esedékes, illetve hátralékos térítési díj befizetési kötelezettségéről;
   3. az intézménnyel, illetve a jogosulttal szembeni követelésről, kárigényről;
   4. arról, hogy az ellátást igénybe vevő/törvényes képviselője, vagy a térítési díjat megfizető más személy a fizetendő személyi térítési díjat, ezek esetleges hátralékait a jogviszony megszűnése előtt köteles rendezni.
6. Jogorvoslat:

1.1 Amennyiben az ellátást igénybe vevő, ill. törvényes képviselője a felmondás jogszerűségét vitatja, az értesítés kézhezvételétől számított 8 napon belül a főjegyzőhöz fordulhat (Budapest Főváros Önkormányzat Főjegyzője 1052 Budapest, Városház u. 9-11.). Ilyen esetben a főjegyző határozattal dönt.

1.2. Ha az ellátást igénybe vevő, ill. törvényes képviselője a főjegyző döntésének jogszerűségét vitatja, bírósághoz fordulhat. A bíróság jogerős határozat hozataláig az ellátást változatlan feltételek mellett biztosítani kell.

1.3. Abban az esetben, ha az ellátást igénybe vevő, ill. törvényes képviselője jogellenesen mondja fel a Megállapodást, a fenntartó bírósághoz fordulhat.

1. **A megállapodás módosítási lehetőségei**

1. A szociális intézmény – tekintettel arra, hogy terhére a szerződés hosszú, és emberileg nem belátható időre szóló kötelezettséget tartalmaz – kijelenti, hogy előre nem látható rendkívüli helyzetekben is minden elvárhatót megtesz, hogy az e szerződésből következő kötelezettségeit a lehető legjobban teljesítse.

2. Jelen megállapodás módosítását az intézményvezető és az ellátást igénybevevő, illetve törvényes képviselője kezdeményezheti. A szerződés módosítására közös megegyezés alapján, a hatályos jogszabályok keretein belül kerülhet sor.

3. A szerződés módosul, amennyiben jelen megállapodás valamely rendelkezése jogszabályváltozás folytán jogszabályba ütközik, vagy azzal ellentétessé válik. Ebben az esetben a jogszabály rendelkezései az irányadóak, azt kell alkalmazni. A jogszabályok ilyen irányú módosulásairól az intézmény vezetője köteles írásban értesíteni az ellátást igénybevevőt/törvényes képviselőjét.

1. **Érdekképviselet**

1. Az intézményi jogviszonnyal kapcsolatos sérelmek, személyiségi jogsértések, a kapcsolattartás sérelme, az intézmény dolgozóinak titoktartási és vagyonvédelmi kötelezettségeinek megszegése, a házirend szabályainak megsértése, az ellátottak törvényben biztosított jogainak megsértése esetén, az ellátást érintő kifogások orvoslása érdekében az Ellátást igénybevevő és/vagy törvényes képviselője panasszal élhet az alábbi szervezeteknél, személyeknél:

* az intézmény vezetőjénél,
* az intézmény fenntartójánál,
* az érdekképviseleti fórumnál,
* az ellátott jogi képviselőnél
* az engedélyező hatóságnál, a kormányhivatalnál

2. Az ellátottak érdekvédelmét az Érdekképviseleti Fórum látja el, melynek működését, választásának rendjét, és feladatait külön szabályzat tartalmazza. Az Érdekképviseleti Fórum tagjainak névsora és elérhetősége az intézményben jól látható helyen ki van függesztve.

3. Az Érdekképviseleti Fórum szabályzata részletesen tartalmazza az Érdekképviseleti Fórum működési és eljárási rendjét, hatáskörét, összetételét, az ellátást igénybevevő számára nyitva álló valamennyi jogorvoslati lehetőséget és az ellátotti jogokat.

4. Panasszal lehet fordulni továbbá az intézmény vezetőjéhez, a panaszok kivizsgálására az intézmény vezetője köteles. A panaszok, szolgáltatással, bánásmóddal kapcsolatos problémák jelzése szóban és írásban történhet.

A panasz kivizsgálásának eredményéről és a megtett intézkedésről az intézményvezető 15 napon belül köteles írásban a panasztevőt, illetve törvényes képviselőjét, értesíteni. Amennyiben az intézményvezető határidőn belül nem intézkedik, vagy a panasztevő nem ért egyet az írásos értesítésben foglalt intézkedésekkel, úgy annak kézhezvételétől számított 8 napon belül a panaszos a fenntartóhoz fordulhat jogorvoslatért.

5. A szociális ellátást igénybevevők ellátáshoz fűződő jogvédelmét az ellátott jogi képviselő, a betegek – az egészségügyi törvényben meghatározott – jogainak védelmét a betegjogi képviselő látja el.

5. Az intézmény vezetője köteles az ellátást igénybevevőket tájékoztatni az ellátott jogi és betegjogi képviselő által nyújtható segítségnyújtás lehetőségeiről, a képviselő elérhetőségéről, fogadóórájának időpontjáról.

6. Az ellátást igénybevevőnek panaszjogának gyakorlásához az intézmény vezetője köteles segítséget nyújtani.

7. Az ellátást igénybe vevő személyes adataihoz fűződő jogainak a sérülése esetén a jogorvoslati lehetőségekről részletesen az intézmény adatvédelmi tájékoztatójából tájékozódhat.

1. **Záró rendelkezések**
2. A megállapodást aláíró felek kijelentik, hogy vitás kérdéseiket elsődlegesen tárgyalás útján kívánják rendezni.
3. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény és a hatályos szakmai jogszabályok rendelkezései az irányadóak.
4. E megállapodás elválaszthatatlan melléklete a Fenntartó által jóváhagyott Házirend.

Az ellátást igénybe vevő illetve törvényes képviselője kijelenti, hogy a megállapodás tartalmát az aláírást megelőzően elolvasta, hozzátartozója, vagy más – nem az Ellátó érdekkörébe tartozó – segítő útján megismerte, megértette és magára nézve kötelezőként elfogadta és a megállapodás 1 példányát a melléklettel együtt annak saját kezű aláírását követően átvette.

Budapest, 20

P.H.

**……………………………………………... ………………………………………..**

ellátást igénybe vevő/törvényes képviselő Havas Pálma  intézményvezető

Előttünk, mint tanúk előtt:

1. Név: ……………………………………………… 2. Név:……………………………………………..

Munkahely megnevezése: ……………………….. Munkahely megnevezése:……………………….

Munkakör megnevezése: ………………………… Munkakör megnevezése:………………………..

Aláírás: ………………………………..……………. Aláírás: ……………………………………………

Kapja:

1. Ellátást igénybe vevő/törvényes képviselő, vagy tartásra kötelezett személy
2. Intézmény